Βάρη Αττικής

Η Βάρη είναι νότιο προάστιο της Αθήνας,  ευρισκόμενη περίπου 20 χιλιόμετρα νότια του κέντρου της Αθήνας. Είναι χτισμένη ανάμεσα στις νότιες ορεινές απολήξεις του Υμηττού, πολύ κοντά στις ακτές του Σαρωνικού. Μεταξύ των ακτών και του οικισμού παρεμβάλλεται ο οικισμός Βάρκιζα. Στην αρχαιότητα η περιοχή της Βάρης αντιστοιχούσε στο Δήμο Αναγυρούντος της αρχαίας Αθήνας. Διοικητικά ο οικισμός υπάγεται στο Δήμο Βάρης-Βούλας-Βουλιαγμένης. Στην περιοχή της Βάρης εδρεύει η Στρατιωτική Σχολή Ευελπίδων (Σ.Σ.Ε).

Ιστορικά στοιχεία
Στη Βάρη υπάρχουν ίχνη κατοίκησης (όπως σπασμένα αγγεία), τα οποία χρονολογούνται από την 3η χιλιετία π.Χ.. Στη Βάρη εντοπίστηκε σε σωστική ανασκαφή νεκροταφείο των μυκηναϊκών χρόνων, του οποίου τα ευρήματα χρονολογήθηκαν στο β΄ μισό του 14ου και το α΄ μισό του 13ου αι. π.Χ. 

Στην αρχαιότητα η περιοχή της Βάρης αντιστοιχούσε στο Δήμο Αναγυρούντος της αρχαίας Αθήνας. Υπάρχουν τάφοι και κτερίσματα τα οποία χρονολογούνται από τη γεωμετρική περίοδο. Το κέντρο του δήμου βρισκόταν στο λόφο της Λαθούριζας, όπου έχουν ανασκαφεί 25 μικρές οικίες, ιερό και βωμός με ευρήματα όπως πήλινα ειδώλια, πόρπες και σκουλαρίκια, τα οποία χρονολογούνται από τον 7ο-5ο αιώνα π.Χ. Γύρω από το λόφο έχουν βρεθεί θεμέλια κατοικιών και άλλα αρχαία υλικά, μερικά από τα οποία είναι εντοιχισμένα σε νεότερες κατασκευές, όπως ο νεκροταφικός ναός των Αγίων Πάντων. Στη θέση Ασύρματος έχει ανασκαφεί κτήριο με είσοδο στην ανατολική πλευρά, το οποίο η αρχαιολόγος Μαρία Σούτου θεωρεί ότι ήταν αγορά, τόπος συνάθροισης των πολιτών και ίσως χώρος άσκησης.

Στη βυζαντινή εποχή υπέστη επιδρομές και διεισδύσεις από Αρβανίτες, οι οποίοι εγκαταστάθηκαν στην περιοχή και αφομοιώθηκαν από το ντόπιο πληθυσμό. Οι πρώτοι Αρβανίτες έφτασαν στην Αττική το 1348. Το όνομα Βάρη έχει αρβανίτικη προέλευση, από τη λέξη var η οποία σημαίνει τάφος και πιθανότατα αναφέρεται στο μεγάλο αριθμό ταφικών μνημείων στην περιοχή. Στην περιοχή άκμαζε η κτηνοτροφία.

Η Βάρη υπήρξε οικισμός του δήμου Κρωπίας μέχρι το 1912, χρονιά στην οποία εντάχθηκε στη νεοσύστατη κοινότητα Κορωπίου, στην οποία παρέμεινε μέχρι το 1929.Διοικητικές μεταβολές ΟΤΑ, κοινότητα Κορωπίου Το 1929 αποτέλεσε έδρα ξεχωριστής κοινότητας, η οποία περιελάμβανε επίσης τους οικισμούς Βουλιαγμένη και Βούλα. Η Βούλα αποσπάστηκε από την κοινότητα Βάρης το 1934 και αποτέλεσε ξεχωριστή κοινότητα, ενώ η Βουλιαγμένη το 1935. Το 1940 μέσα στα όρια της κοινότητας Βάρης αναγνωρίστηκε ο οικισμός Βάρκιζα. Ο οικισμός Βάρκιζα αποτέλεσε ξεχωριστή κοινότητα για ένα έτος, την περίοδο 1952-53 και στη συνέχεια επανήλθε στην κοινότητα Βάρης. Το 1990 η κοινότητα Βάρης αναγνωρίστηκε σε δήμο,Διοικητικές μεταβολές ΟΤΑ, δήμος Βάρης ο οποίος διατηρήθηκε μέχρι το 2010, οπότε καταργήθηκε με την εφαρμογή του προγράμματος Καλλικράτης και εντάχθηκε στο Δήμο Βάρης-Βούλας-Βουλιαγμένης. Ο Δήμος Βάρης καταλάμβανε έκταση 22.189 τ. χλμ. και είχε πληθυσμό 10.998 κατοίκους σύμφωνα με την απογραφή του 2001. Συνόρευε με τους δήμους Βούλας, Βουλιαγμένης και Κρωπίας.

 Κοινοτάρχες Βάρης
Πρόεδροι της Κοινότητας διετέλεσαν Διατελέσαντες δήμαρχοι, Δήμος Βάρης Βούλας Βουλιαγμένης, ανακτήθηκε στις 4 Μαρτίου 2020.:
Περίοδος Πρόεδρος Κοινότητας Σημειώσεις1931-1937 Αλέξανδρος Περσάκης1937-1938 Ιωάννης Δήμας1938-1946 Αλέξανδρος Περσάκης1946 Δημήτριος Μπαγλατζής1946-1947 Σωτήριος Αργυρίου1947 Δημήτριος Μπαγλατζής1947-1951 Ευθύμιος Κατσανδρής1951-1952 Αναστάσιος Νάσσος1952 Φίλιππος Μπαγλατζής1952-1954 Ευθύμιος Κατσανδρής1955-1964 Γεώργιος Πάσχος1964-1970 Νικόλαος Μαρώτης1970-1974 Σπυρίδων Παπασπύρου1974 Ιωάννης Γκίκας του Βασιλείου (χρέη Κοινοτάρχη) Γραμματέας, από 1 Οκτωβρίου ως τις 24 Οκτωβρίου 1974.1974-1975 Ηλίας Αγγελόπουλος  Διευθυντής Δημοτικού Σχολείου Βούλας. Υπηρεσιακός πρόεδρος, διορισμένος από την κυβέρνηση εθνικής ενότητας.1975-1976 Παναγιώτης Παΐζης1976-1986 Κωνσταντίνος Νάσσος1987-1998 Κωνσταντίνος Μπαγλατζής (19??-2012)Απώλεια για τη Βάρη ο θάνατος του Κώστα Μπαγλατζή, ebdomi.com,  11 Μαρτίου 2012, ανακτήθηκε στις 8 Μαρτίου 2020.Τελευταίος πρόεδρος της κοινότητας.

 Δήμαρχοι Βάρης
Περίοδος Δήμαρχος Σημειώσεις1999-2002 Κωνσταντίνος Μπαγλατζής (19??-2012) Πρώτος δήμαρχος Βάρης.2003-2006 Δημήτριος Αναστασίου2007-2010 Παναγιώτης Καπετανέας (1950-2020)Τελευταίος δήμαρχος Βάρης.
 Συνοικίες και περιοχές 

 Χέρωμα 
 Δίλοφο 
 Βάρκιζα
 Λαθούριζα 
 Ασύρματος 
 Μηλαδέζα 
 Κόρμπι 
 Σούριζα

 Άλλα 
Στη Βάρη επίσης βρίσκεται το Ερευνητικό Κέντρο Βιοϊατρικών Επιστημών "Αλέξανδρος Φλέμινγκ", το οποίο έχει αποκτήσει διεθνή αναγνώριση και διαθέτει υπερσύγχρονο εξοπλισμό.

Παραπομπές

 Εξωτερικοί σύνδεσμοι 



Βορειοδυτικά:Βούλα                    
    Βόρεια:Υμηττός           
    Βορειοανατολικά:Κορωπί                
Δυτικά:Βουλιαγμένη
    Βάρη                                    
    Ανατολικά:Καλύβια Θορικού             
Νοτιοδυτικά:Βουλιαγμένη
    Νότια:Βάρκιζα      
    Νοτιοανατολικά:Λαγονήσι               

Κατηγορία:Πόλεις της Αττικής
Κατηγορία:Δήμος Βάρης - Βούλας - Βουλιαγμένης